En middelsstor (ca. 15 millimeter), bred, høyt hvelvet, blankt svart hornbille. Hannen har en skarp knøl i pannen, men ellers ikke noe påfallende horn og kan overflatisk minne om en litt langstrakt tordivel. Pronotum er bredt rundet, ganske blankt, ganske fint og spredt punktert, dekkvingene er jevnbrede med fin punktering som delvis er radvis. Beina er ganske kraftige, tilpasset graving, leggene på forbeina med tre tenner.